ZAPISNIK S JAVNE RASPRAVE PAZI(N) PRORAČUN!
u mjesnom odboru Zarečje održane
06. lipnja 2019. godine s početkom u 20.00 sati

Raspravi prisustvuju:
1. Igor Bajok – moderator,
2. Zvijezdana Bertetić – Viša stručna suradnica za zaštitu okoliša i komunalne poslove
Na raspravu se odazvalo 26 mještana. 
Igor Bajok uvodno predstavlja novine u provedbi projekta. Građani odlučuju o iznosu od 100.000,00 kn u dvogodišnjem ciklusu projekta na način da se prijedlozi prikupljaju izravno tijekom rasprava po mjesnim odborima. Na jesen će se ponovno održati rasprave po mjesnim odborima i tada će mještani glasati samo o predloženim komunalnim akcijama na današnjoj raspravi.

Zvijezdana Bertetić je potom prezentirala prijedlog komunalnih akcija iz prethodnih godina koje nisu izglasane, prijedlozi su prezentirani samo radi podsjetnika mještanima ako iste žele predložiti u ovoj godini:
1. Sanacija betona na igralištu kod društvenog doma u Zarečju
2. Postavljanje javne rasvjete kod naselja Dušani (4 rasvjetna tijela)
3. Postavljanje reflektora na igralištu kod društvenog doma u Zarečju
4. Sanacija (fugiranje) zida između novog i starog groblja


Mještani su predložili slijedeće male komunalne akcije:
1. Ograđivanje kontejnera na „zelenom otoku“
2. Uređenje okruženja oko kapelice na ulazu u selu
3. Proširenje rasvjete i to 2 rasvjetna tijela od Slavčići do ulaza u selo (priprema je tamo) + 2rasvjetna tijela na bijeli put prečice do Društvenog doma
4. Proširenje rasvjete u Dušani (4-5 komada)
5. Nasipavanje šumskih puteva (1) Zarečije - Gabrijelićev brig i  Pišćetak-Rijavac, (provjeriti točno s MO)
6. Uređenje protupožarnih puteva  između Slavčići – Gabrijelićev brig - Brhaji
7. Izraditi prometni elaborat i postaviti „Ležeće policajce” ili neke druge usporivače prometa na 2-3 kritična mjesta u centru sela
8. Izraditi prometni elaborat i postaviti „Ležeće policajce” kod nove čekaonice u Bani
9. Postaviti prometno ogledalo kod nove čekaonice u Bani odnosno kod izlazaka na glavnu cestu
10. Saniranje asfalta na pristupnoj cesti za Garbijelićev brig
11. Uređenje društvenog doma u Zarečju (soboslikarski radovi, stolarija, klima)
12. Izgradnja nadstrešnice dimenzija 5X4 s jednom stranom zida kod joga 
13. Proširenje dječjeg igrališta s montažom i nabavom još 1-2 sprave 
14. Popločavanje staza groblja tlakovcem (preostali dio)
15. Nabaviti 5 garnitura za sjedenje (stol i 2 klupice) „pivski setovi”
16. Detaljno uređenje prostora oko doma (uklanjanje šute, glomaznog i drugog otpada, košnja i uklanjanje raslinja)
17. Sanacija betona na igralištu kod društvenog doma u Zarečju
asfaltiranje i uređenje sportskog igrališta kod društvenog doma u Zarečju + postavljanje reflektora na isto  (možda u fazama)

Ostali komentari i prijedlozi građana:

Prisutni mještani su iznijeli nekoliko aktualnih problema na njihovom području, pa su tako tražili da se komunalnog društva Usluga d.o.o. Pazin zatraži da bolje održavaju groblje jer prema njihovim riječima groblje se kosi jako rijetko i nakon košnje ne uredi se grobna mjesta već se ostavi sve puno nečistoće od košnje, isto naglašavaju da se rizla po stazicama samo nadodaje, a ne uklanja stara što otežava hodanje. Vezano za fugiranje zida na groblju mještani smatraju da se to treba odraditi u sklopu održavanja. Osim toga, mještani i ove godine ističu problematiku navale turista u Zarečje radi Zarečkog  krova i traže da Grad ili Turistička zajednica opet postave putokaze za Zarečki krov, iako znaju da su se isti od strane nekih građana maknuli. Mještani mole i da se ljeti intenzivira odvoz otpada sa zelenog otoka kod Društvenog doma i da se po mogućnosti nekako zaštite kontejneri od direktnog pogleda. jer se nakupi puno otpada što pred turistima predstavlja ružnu sliku.  
Predstavnica Grada objašnjava da će se zeleni otok ukloniti nakon što mještani dobiju svoje kontejenere za papir i PET i MET  ambalažu, ali dok do toga ne dođe zamoliti će se komunalno društvo da intenziviraju odvoz. Predstavnica Grada će i o ostalom navedenom obavijestiti komunalno društvo i Turističku zajednicu

